text: Fagforeninger trækker SAS i retten
  07 maj 2015 kl. 07.46
  SAS har givet de ansatte i søsterselskabet Cimber ringe forhold, lyder det fra fagforeninger, der nu har trukket SAS i retten.
  SAS overtog Cimber i Sønderborg i december, overtog de også Cimbers overenskomst ? som er billigere end SAS? egen.
  Men den går ikke, lyder det fra fagforeningerne FTF og CAU, som har bedt arbejdsretten at se på sagen.
  - Det er selvfølgelig en besparelse for SAS. Men det er medarbejderne, der betaler prisen, siger overenskomstchef i FTF Klaus Matthiesen ifølge FTFs netavis.
  - SAS kan ikke komme ud af overenskomsten ved bare at overdrage medarbejdere til et andet selskab i koncernen. De kollektive rettigheder følger med. SAS-koncernen må følge den overenskomst, de selv har forhandlet, uanset om selskabet hedder SAS eller Cimber, siger Klaus Matthiesen.
  